 סימן טז - כמה זמן נותנין להביא ראיה ודין הטלת חרם. ובו ה''ס:
הא דיהבי זמן שלשים יום דוקא כשתבעוהו תחלה בלא ראיה וחייבוהו ב''ד שישבע וזה טוען יש לי ראיה ואינה מצויה עתה בידי ואיני רוצה לקבל שבועתו אז נותנין לו זמן שלושים יום אבל אם טען תחלה יש לי ראיה ואינה מצויה עתה בידי מה צורך ליתן לו זמן לכשיביא ישיב לו הנתבע וכל זמן שלא יביא לא ישיב לו טענה ואם חזר ואמר אין לי ראיה ישיב לו בלא ראיה יש מי שאומר שנשבע ונפטר ואינו נאמן להביא עוד ראיה: {הגה: ואם הנתבע מבקש זמן כדי להשיב על טענות התובע אם נראה לב''ד שאינו אלא דחייה אין נותנין לו זמן וצריך להשיב מיד אבל אם נראה לב''ד שצריך זמן כדי לחשוב ולשום לבו על דברים שבינו לבינו נותנין לו זמן כפי הצורך (ב''י בשם תשו' הרשב''א) אבל אם כתב בשטר שיפרע לו בלי דחייה כל תנאי שבממון קיים (ב''י בשם הריטב''א):}